APSTIPRINĀTS

ar Latvijas Nacionālā kultūras centra

2016.gada 12.jūlija rīkojumu Nr.112
Latvijas Nacionālā kultūras centra
KONKURSA

„Par tiesībām izstrādāt XXVI Vispārējo latviešu Dziesmu un XVI Deju svētku 
Pūtēju orķestru dižkoncerta māksliniecisko koncepciju”
NOLIKUMS

Izdots saskaņā ar
Valsts pārvaldes iekārtas likuma
72.panta pirmās daļas 2.punktu

I. Vispārīgie jautājumi
1. Šis nolikums nosaka kārtību, kādā tiek organizēts konkurss „Par tiesībām izstrādāt XXVI Vispārējo latviešu Dziesmu un XVI Deju svētku Pūtēju orķestru dižkoncerta māksliniecisko koncepciju” (turpmāk – konkurss).
2. Konkursa mērķis ir noteikt radošo grupu, kas konkursa rezultātā iegūs tiesības izstrādāt un īstenot XXVI Vispārējo latviešu Dziesmu un XVI Deju svētku Pūtēju orķestru dižkoncerta māksliniecisko koncepciju.
II. Konkursa rīkotājs
3. Konkursu rīko Latvijas Nacionālais kultūras centrs (turpmāk–Centrs), Reģ.Nr. 0000049726, adrese: Pils laukumā 4, Rīgā, LV-1365.
4. Kontaktinformācija: e-pasts: lnkc@lnkc.gov.lv, tālr.67228985, mob.tālr. 26436135, mājaslapa: www.lnkc.gov.lv, kontaktpersona: Centra Tautas mākslas nodaļas pūtēju orķestru eksperte Astrīda Ķēniņa, e-pasts: astrida.kenina@lnkc.gov.lv
III. Konkursa pretendents
5. Konkursa pretendents (turpmāk – pretendents) ir radošā grupa, kuras sastāvā ir viens vai divi mākslinieciskie vadītāji un režisors (turpmāk atsevišķi - radošās grupas dalībnieks, bet kopā – radošās grupas dalībnieki) un kura iesniegusi šādus dokumentus (turpmāk – piedāvājums):
5.1. pieteikums (pielikums); 
5.2. katra radošās grupas dalībnieka CV, norādot pieredzi kultūras pasākumu rīkošanā.
IV. Konkursa piedāvājumu iesniegšana
6. Pretendents piedāvājumu iesniedz līdz 2016.gada 1.novembrim, plkst.17:00, Centrā, darba dienās no plkst. 8.30 līdz 17.00 personīgi vai, nosūtot to uz šā nolikuma 3.punktā minēto adresi - pa pastu ierakstītā sūtījumā. Pretendentam, kurš piedāvājumu nosūta pa pastu, ir jānodrošina tā piegāde šā nolikuma 3.punktā norādītajā adresē līdz piedāvājuma iesniegšanas termiņam. Pēc noteiktā termiņa saņemtos piedāvājumus Centrs neatver un nosūta atpakaļ uz šā nolikuma 7.1.apakšpunktā noteiktajā kārtībā norādīto radošās grupas adresi.
7. Piedāvājums jāiesniedz valsts valodā, slēgtā aploksnē. Uz aploksnes jānorāda:
7.1. radošās grupas dalībnieku vārdi, uzvārdi vai radošās grupas nosaukums, radošās grupas adrese, tālruņa numurs, e-pasta adrese;
7.2. norāde: „Piedāvājums konkursam „Par tiesībām izstrādāt XXVI Vispārējo latviešu Dziesmu un XVI Deju svētku Pūtēju orķestru dižkoncerta” māksliniecisko koncepciju”.
8. Centra sekretariātā, saņemot pretendenta piedāvājumu, uz aploksnes, to neatverot, tiek izdarīta atzīme, kurā norādīts piedāvājuma saņemšanas datums, pulksteņa laiks un reģistrācijas numurs. Iesniedzējs ir tiesīgs no Centra saņemt apliecinājumu tam, ka konkursa piedāvājums ir iesniegts.
9. Centrs nepieņem izskatīšanai un nevērtē piedāvājumus, kas iesniegti:
9.1. pēc šā nolikuma 6.punktā minētā termiņa; 
9.2. saplēsti, atplēsti un nenoformēti atbilstoši šā nolikuma 7.punktā noteiktajam.
10. Līdz pieteikumu iesniegšanas termiņa beigām informācijas apmaiņa starp pretendentu un Centru par šo nolikumu notiek rakstveidā, pretendentam nosūtot informācijas pieprasījumu pa pastu, e-pastu: lnkc@lnkc.gov.lv vai iesniedzot to personīgi Centra sekretariātā ar norādi „Informācijas pieprasījums konkursam „Par tiesībām izstrādāt XXVI Vispārējo latviešu Dziesmu un XVI Deju svētku Pūtēju orķestru dižkoncerta māksliniecisko koncepciju”.

11. Ja pretendents ne vēlāk kā sešas darba dienas pirms piedāvājuma iesniegšanas termiņa beigām ir pieprasījis papildu informāciju par šī nolikuma noteikumiem, atbildes uz jautājumiem tiek sniegtas divu darba dienu laikā uz pretendenta norādīto e-pasta adresi.
12. Pretendents līdz piedāvājumu iesniegšanas termiņa beigām var atsaukt savu piedāvājumu, iesniedzot Centrā iesniegumu valsts valodā ar norādi „Iesniegums par atsaukumu konkursā „Par tiesībām izstrādāt XXVI Vispārējo latviešu Dziesmu un XVI Deju svētku Pūtēju orķestru dižkoncerta māksliniecisko koncepciju”.

13. Iesniedzot Centrā iesniegumu par piedāvājuma atsaukumu, pretendentam Centra sekretariātā izsniedz atpakaļ konkursam iesniegto pieteikumu. Pretendentam ir tiesības līdz piedāvājuma termiņa iesniegšanas beigām šā nolikuma 7.punktā un 8.punktā noteiktajā kārtībā iesniegt jaunu piedāvājumu.

14. Pretendents līdz piedāvājumu iesniegšanas termiņa beigām var veikt tajā grozījumus, iesniedzot Centrā iesniegumu valsts valodā, slēgtā aploksnē. Uz aploksnes jānorāda: „Iesniegums par grozījumiem konkursā „Par tiesībām izstrādāt XXVI Vispārējo latviešu Dziesmu un XVI Deju svētku Pūtēju orķestru dižkoncerta māksliniecisko koncepciju”.

15. Iesniedzot Centrā iesniegumu par grozījumiem piedāvājumā, Centra sekretariātā uz iesnieguma aploksnes, to neatverot, tiek izdarīta atzīme, kurā norāda iesnieguma saņemšanas datumu, pulksteņa laiku un reģistrācijas numuru. Par piedāvājuma iesniegšanas datumu un laiku turpmāk tiek uzskatīts iesnieguma iesniegšanas brīdis.

16. Pēc piedāvājumu iesniegšanas termiņa beigām pretendentam nav tiesību savu piedāvājumu atsaukt vai grozīt.
17. Pretendents, iesniedzot piedāvājumu, piekrīt šajā nolikumā noteiktajam. 
V. Konkursa vērtēšanas komisija

18. Piedāvājumus vērtē Centra izveidota konkursa komisija (turpmāk – komisija) vismaz 5 (piecu) cilvēku sastāvā, ko vada komisijas priekšsēdētājs, un kas darbojas saskaņā ar šo nolikumu
19. Komisijas priekšsēdētājs sasauc komisijas pirmo sēdi ne vēlāk kā desmit dienu laikā pēc piedāvājumu iesniegšanas termiņa beigām.

20. Komisijas sēdes ir slēgtas.
21. Komisijas sēdi protokolē Centra noteikts komisijas sekretārs, protokolu paraksta visi klātesošie komisijas locekļi, bet pievienoto komisijas lēmumu - komisijas priekšsēdētājs.
22. Centrs 3 (trīs) darba dienu laikā pēc komisijas lēmuma pieņemšanas konkursa rezultātus rakstveidā paziņo pretendentiem.
VI. Konkursa pretendentu vērtēšana
23. Pretendentu atbilstību komisija vērtē divās kārtās:
23.1. I kārta – pretendentu izvērtēšana atbilstoši šā nolikuma 31.punktā noteiktajiem kritērijiem;
23.2. II kārta – intervija.
24. Komisijai ir tiesības pieprasīt no pretendenta papildu dokumentus vai informāciju, kas nepieciešama lēmuma pieņemšanai par pretendenta atbilstību konkursa prasībām.

25. Komisijas loceklis katrā konkursa kārtā vērtē katra pretendenta iesniegto piedāvājumu atbilstoši šajā nolikumā noteiktajiem vērtēšanas kritērijiem un aizpilda pretendenta vērtēšanas lapu, kurā norāda savu vērtējumu un tā pamatojumu, ievērojot anonimitāti līdz lēmumam pieņemšanai par konkursa uzvarētāju.
26. Aizpildītās pretendentu vērtēšanas lapas tiek nodotas komisijas sekretāram, kurš apkopo komisijas locekļu vērtējumu par katru pretendentu.
27. Komisija pretendentu vērtēšanas procesā ir tiesīga pieaicināt nozares ekspertus ar padomdevēja tiesībām.
28. Ja komisijas darba gaitā rodas apstākļi, kas nav noteikti šajā nolikumā, bet var ietekmēt konkursa turpmāko gaitu un rezultātu, komisija sagatavo un iesniedz Centram rakstveida priekšlikumu, kas noformēts komisijas sēdes protokolā un lēmumā.

VII. Konkursa I kārta
29. Piedāvājumus atver to iesniegšanas secībā pirmajā komisijas sēdē.
30. Pēc katra piedāvājuma atvēršanas un pretendenta nosaukšanas tas tiek reģistrēts komisijas sēdes protokolā, norādot, vai piedāvājums iesniegts šajā nolikumā norādītajā termiņā un atbilst šā nolikuma 5.punktā noteiktajām prasībām. Piedāvājumus, kas neatbilst prasībām, komisija izslēdz no konkursa turpmākās vērtēšanas.
31. Komisijas locekļi konkursa I kārtā aizpilda un paraksta katra pretendenta vērtēšanas lapu, veicot pretendentu piedāvājumu novērtējumu, atbilstoši šādiem kritērijiem, piešķirot punktus atsevišķi katrā vērtēšanas kritērijā:
	Nr.p.k.
	Kritēriji
	Punkti
	Punktu skala

	1.
	Pamatojums un vīzija
	Maksimāli iegūstamo punktu skaits kopā par 1.kritēriju, ko piešķir viens komisijas loceklis: 60 punkti

	1.1.
	Motivācija piedalīties Pūtēju orķestru dižkoncerta koncepcijas izstrādē
	Maksimāli: 20 punkti
	20 punkti:

ir skaidra, uz mērķi orientēta motivācija
	10 punkti:

motivācija ir daļēji pamatota
	0 punktu:

nav motivācijas

	1.2.
	Vīzija par Pūtēju orķestru dižkoncertu
	Maksimāli: 40 punkti
	40 punkti: ir skaidra uz mērķi orientēta vīzija
	20 punkti: ir vīzija, bet tā nav skaidri noformulēta
	0 punktu:

nav vīzijas

	2.
	Radošās grupas dalībnieku pieredze
	Maksimāli iegūstamo punktu skaits kopā par 2.kritēriju, ko piešķir viens komisijas loceklis: 60 punkti

	2.1.
	Pieredze Dziesmu un deju svētku pasākumu (koncertu) rīkošanā 


	Maksimāli: 30 punkti (jeb 15 punkti katram):

-mākslinieciskajam vadītājam,*-režisoram
	15 punkti: 

ir pieredze
	0 punktu:

nav pieredzes 

	2.2.
	Pieredze liela mēroga kultūras pasākumu (koncertu) rīkošanā Latvijā vai ārvalstīs (vismaz 1500 dalībnieku)
	Maksimāli: 20 punkti (jeb 10 punkti katram)
-mākslinieciskajam vadītājam,*-režisoram
	10 punkti: 

ir pieredze
	0 punktu:

nav pieredzes 

	2.3.
	Pieredze vidēja mēroga kultūras pasākumu (koncertu) rīkošanā Latvijā (vismaz 500  dalībnieku)
	Maksimāli: 10 punkti ( jeb 5 punkti katram)-mākslinieciskajam vadītājam,*
- režisoram
	5 punkti: 

ir pieredze
	0 punktu:

nav pieredzes 

	Maksimāli iegūstamo punktu skaits kopā par 1.kritēriju un 2.kritēriju: 120 punkti


* ja radošajā grupā ir divi mākslinieciskie vadītāji, tad katram tiek piešķirts konkrēts punktu skaits atbilstoši 2.kritērija - 2.1., 2.2.un 2.3. apakškritērijiem. Šādā gadījumā, aprēķinot pretendenta kopējo iegūto punktu skaitu par 2.kritēriju, abu māksliniecisko vadītāju iegūtais punktu skaits par 2.kritēriju tiek dalīts ar divi.
32. Katra pretendenta galīgais vērtējums tiek iegūts, saskaitot visu komisijas locekļu piešķirto punktu skaitu.
33. Komisijas sekretārs pretendentu piedāvājumus sarindo dilstošā secībā, atbilstoši vērtējumam, ko ieguvis katrs no pretendentiem. 
34. Konkursa II kārtai tiek virzīti tie divi pretendenti, kuri saņēmuši lielāko punktu skaitu. Gadījumā, ja konkursā piedalās viens pretendents un atbilst šā nolikuma prasībām, tas tiek virzīts konkursa II kārtai. 
35. Komisijas sekretārs uzaicina konkursa II kārtai izvirzītos pretendentus uz interviju, nosūtot uzaicinājumu, norādot intervijas norises laiku un vietu, kā arī intervijas jautājumus.
VIII. Konkursa II kārta
36. Konkursa II kārtā slēgtas sēdes laikā notiek intervija (pārrunas) ar konkursa II kārtai izvirzīto pretendentu. Intervijā piedalās visi radošās grupas dalībnieki.

37. Par konkursa uzvarētāju kļūst pretendents, kurš ieguvis lielāko komisijas locekļu balsu skaitu atklātā balsošanā. 
IX. Noslēguma noteikumi
38. Informācija par konkursa uzvarētāju 3 (trīs) darba dienu laikā tiek publiskota Centra mājas lapā www.lnkc.gov.lv.

39. Konkursa uzvarētājs izstrādā un īsteno XXVI Vispārējo latviešu Dziesmu un XVI Deju svētku Pūtēju orķestru dižkoncerta māksliniecisko koncepciju.
Direktore 









S. Pujāte

Pielikums 

Konkursa „ Par tiesībām izstrādāt XXVI Vispārējo latviešu Dziesmu un XVI Deju svētku Pūtēju orķestru dižkoncerta māksliniecisko koncepciju” nolikumam

PIETEIKUMS

	Radošās grupas sastāvs 
	Vārds, uzvārds

	Mākslinieciskais vadītājs*
	

	Režisors
	

	Scenogrāfs
	

	*Radošās grupas sastāvā var būt viens vai divi mākslinieciskie vadītāji.

	1. Lūdzam aprakstīt jūsu radošās grupas motivāciju piedalīties XXVI Vispārējo latviešu Dziesmu un XVI Deju svētku Pūtēju orķestru dižkoncerta mākslinieciskās koncepcijas izstrādē (teksta apjoms – ne vairāk kā viena A4 lapa): 



	2. Lūdzam aprakstīt jūsu radošās grupas redzējumu (vīziju) par XXVI Vispārējo latviešu Dziesmu un XVI Deju svētku Pūtēju orķestru Dižkoncertu (teksta apjoms – ne vairāk kā viena A4 lapa): 



	Radošās grupas elektroniskā pasta adrese, uz kuru nosūtīt I kārtas rezultātus: 

	Ar šo apliecinām, ka piekrītam šīs radošās grupas sastāvā piedalīties XXVI Vispārējo latviešu Dziesmu un XVI Deju svētku Pūtēju orķestru dižkoncerta mākslinieciskās koncepcijas izstrādē un īstenošanā.



	Radošās grupas dalībnieki
	Vārds, uzvārds
	Paraksts 

	Mākslinieciskais vadītājs


	
	

	Režisors


	
	

	Scenogrāfs


	
	


Datums____________________

